**Panel mladi- preporuke i zaključci**

Ovaj set zaključaka i preporuka sastavljen je na temelju Panel rasprave s mladima o tranziciji Hrvatske prema klimatskoj neutralnosti održanoj 11.10.2021. te rezultata ankete koju je po završetku 7.10. ispunilo 810 osoba.

U panel raspravi sudjelovali su panelisti:

* Franka Logarić, School Strike 4 Climate Croatia
* Ivan Majstorić, Svjetski savez mladih Hrvatska
* Vito Avakumović, doktorand klimatologije na Sveučilištu u Hamburgu
* dr. sc. Josip Jagodar, predsjednik Savjeta za mlade VRH
* Josip Perkušić, mag. iur. UN mladi delegat u Republici Hrvatskoj

Dok je raspravu moderirala Klara Justić (studentica geofizike, Prirodoslovno-matematički fakultet).

Ovi zaključci i preporuke prezentirati će se na završnoj konferenciji 27.10.2021.

**Zaključci i preporuke:**

* Mladi su svjesni, jako zabrinuti i anksiozni oko klimatskih promjena
* među mladima se istovremeno javlja vrlo nihilistički i pasivan stav prema klimatskim promjenama, što zbog neznanja o klimatskim promjenama a što od prevelike anksioznosti i osjećaja nemoći prema temi
* Trebale bi se u školama više obrađivati teme vezane uz klimatske promjene i time približiti tu temu mladima
* Mlade bi se trebalo podučavati održivom načinu življenja i učiti ih korisnim vještinama (npr. Domaćinstvo, učiti ih kako popraviti neke objekte prije nego ih se baci)
* Više bi se trebalo govoriti o efektima i problemima klimatskih promjena u medijima
* Kod raspravljanja o klimatskim promjenama trebao bi se zadržati ozbiljan ali ohrabrujući stav pokazujući uspješne primjere prilagodbe
* Jedan od načina motiviranja mladih da usvoje zelenije navike je putem trendova, tako mladi mogu kreirati trendove i potaknuti druge mlade
* zaključeno je da treba komunicirati, komunicirati i komunicirati … pri tome koristiti društvene mreže a poželjno je da postoje i osobe koje će nositi trendove „influenceri“
* Mladi ne usvajaju zelene navike jer ne osjećaju da je i njihov doprinos značajan u usporedbi s onim velikih kompanija i većih država
* Potrebno je mlade učiti ne samo zelenim navikama nego i alternativnim načinom razmišljanja i stila života u svrhu suzbijanja konzumerizma
* Kroz nastavne i izvannastavne aktivnosti i praktičnu nastavu potrebno je mlade približiti prirodi
* Aktivizam i prosvjedi dobar su način pokretanja i motiviranja srednjoškolaca na akciju, no tu energiju je kasnije potrebno usmjeriti na konkretne projekte
* Tema se treba uključiti u studentske udruge i udruge mladih i time potaknuti raspravu i angažiranost na poticanju i rješavanju problema tranzicije prema klimatskoj neutralnosti (npr. Savjeti za mlade kojih ima po cijeloj Hrvatskoj …)
* Potrebno je studentima i mladima pomoći da steknu konkretne radne vještine i povezati ih sa društveno korisnim radom vezano za problematiku klimatskih promjena (društveno korisno učenje, volonterske udruge, organizacije civilnog društva…)
* mladi ne mogu možda mnogo promijeniti, ali mogu provocirati i potaknuti promjene